Hermann Weinbuch

Hermann Weinbuch (s. 22. maaliskuuta 1960, Bischofswiesen) on saksalainen yhdistetyn hiihtäjä ja maailmanmestari. Hän edusti aktiiviurallaan Länsi-Saksaa.

Weinbuch sijoittui Sarajevon 1984 olympialaisten yhdistetyn hiihdossa henkilökohtaisen kilpailun kahdeksanneksi. Hänen isänsä Helmut Weinbuch kuului kilpailun juryyn, jonka päätöksellä mäkiosuuden ensimmäinen kierros hypättiin uusiksi Suomen Rauno Miettisen pitkän hypyn jälkeen. Joukkuekilpailussa Weinbuch sijoittui viidenneksi.

Oslon MM-kilpailuissa 1982 Weinbuch sijoittui joukkuekilpailussa neljänneksi ja henkilökohtaisessa kilpailussa 13:nneksi. Seefeldin MM-kilpailuissa 1985 hän voitti kultaa sekä henkilökohtaisessa että joukkuekilpailussa. Oberstdorfin MM-kilpailuissa 1987 Länsi-Saksan joukkue uusi mestaruutensa mutta henkilökohtaisessa kisassa Weinbuch jäi pronssille.

Kaudella 1985–1986 Weinbuch voitti yhdistetyn maailmancupin.

Lähteet 

Saksalaiset yhdistetyn hiihtäjät
Vuonna 1960 syntyneet
Elävät henkilöt